**ÅRSMELDING FOR TYR ROGALAND 2016**

Årsmøtet i Tyr Rogaland ble avholdt på Bryne Hotell 20.februar med 19 fremmøtte.

Daglig leder av TYR sentralt, Oddbjørn Flataker, var invitert . Han snakket om arbeidet i TYR, og om TYR’s kravdokument opp mot jordbruksforhandlingene.

Styret har i 2016 bestått av:

Styreleder: Torleif Susort

Nestleder: Inger Johanne Bligaard

Kasserer: Roy Skårland

Styremedlemmer: Andreas Lundegård og Kathrine Sunde

varamann – Finn Engenes, har møtt fast på møtene

Sekretær: Nortura v/ Karin Fuglestad

Det er avholdt 6 styremøter i året som er gått. Det har vært godt fremmøte i styremøtene. 2 av møtene har vært telefonmøter.

Inger Johanne Bligaard møtte som utsending i TYR sentralt sitt årsmøte, sammen med Torleif Susort. Inger Johanne sitter som nestleder i TYR sentralt.

Torleif møtte på TYR sin ledersamling i Stavanger i oktober

Inger Johanne, Finn og Torleif representerte TYR og Torleif stilte med avlsokse på Åpen Gard arrangementet ved Tveit videregående skole, den 26 mai. Dette er Norges største Åpen Gård arrangement og det var hele 3300 besøkende. De besøkende fikk tippe vekten på oksen og vinner fikk premie. Det var mange som var nysgjerrige på den «store» oksen og som ønsket informasjon om TYR og kjøttfe/ammeku produksjon. Informasjonsmateriell ble delt ut.

I år valgte vi å ikke ha grillarrangementer, men i stedefor satse på Ammeku-kafe med tema. I mai ble det arrangert ammeku-kafe for første gang, med tema storfekjøtt-kontrollen og dens muligheter. Dette ble arrangert både i sørfylket (Særheim) og i nord-fylket (Aksdal).

Det var veldig god oppslutning i sør, med noe mindre i nord.

Like før jul ble det arrangert juleavslutninger med tema. En på Bryne Kro og Hotell, og en på Verkstaden selskapslokaler i Aksdal. Dette var et vellykket arrangement med mye folk på begge plasser. Dette vil bli videreført neste år. Her hadde Inger Johanne Bligaard innlegg om nye søknadsrutiner. Det samme innlegget hadde Andreas Lundegård i nord.

Fylkesmannens landbruksavd, sammen med slakteriene og innovasjon Norge ("storfeprosjektet"), har avholdt flere møter, som Torleif har møtt på og representert TYR. Dette er fortsettelsen på prosjektet fra 2014 og 2015. Det ble også arrangert 2 turer for å se på forskjellige bygg løsninger, en i nordfylket og en i sørfylket. Begge hadde veldig god oppslutning.

Våren 2016 fikk TYR sammen med Tveit regnskap og Fjøssystemer midler fra Fylkesmannen til prosjektet for å se på løsninger for billigere ammeku bygg. Prosjektgruppen var på ekskursjon til Irland for å se på ulike løsninger. Disse matcher oss i klima og har flere spennende løsninger som vi muligens kan implementere på Vestlandet. I etterkant skal det utarbeides ulike tegninger og økonomiske kalkyler som skal så presenteres på ulike informasjonsmøter i fylket. Første møte er på årets ammekukurs, der det blir lagt frem en del tanker om billigere bygg.

Siste arrangementet før årsmøtet, er ammeku-kurset som blir arrangert på Sand med ca 90 påmeldte.

Det har vært en god tone i styret, som har etter min mening, jobbet godt sammen.

Det er ellers en god økonomi i laget. Medlemstallet har ligget jevnt på ca 180 medlemmer.

Styret

v/Torleif Susort

-Styreleder-